Document ID: 31995R1390

Komisijas Regula (EK) Nr. 1390/95
(1995. gada 20. jūnijs),
ar ko groza Regulu (EK) Nr. 671/95 par konkrētu references daudzumu piešķiršanu dažiem piena un piena produktu ražotājiem Austrijā un Somijā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 28. decembra Regulu (EEK) Nr. 3950/92, ar ko nosaka papildmaksājumu piena un piena produktu nozarē [1], kurā jaunākie grozījumi izdarīti ar Regulu (EK) Nr. 630/95 [2], un jo īpaši tās 3. panta 2. punkta septīto daļu,
tā kā Regulā (EK) Nr. 671/95 [3] izklāstīti noteikumi par konkrētu references daudzumu piešķiršanu dažiem piena ražotājiem Austrijā un Somijā; tā kā, ievērojot administratīvās grūtības Austrijā, kurās nevar vainot ieinteresētās puses, dažos gadījumos nebija iespējams ievērot ražotāju pieteikumu iesniegšanas termiņu; tā kā tādēļ šis fakts ir jāņem vērā un attiecīgais termiņš ir jāgroza;
tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 671/95 2. panta pirmo un otro ievilkumu aizstāj ar šādu tekstu:
"- līdz 1. maijam, kas ir pirms dienas, kurā beidzas pilnīgas vai daļējas ražošanas pārtraukšanas periods, vai līdz 1995. gada 30. jūnijam, ja minētais periods beidzas 1995. gadā,
- līdz 1995. gada 30. jūnijam pieteikumiem, kurus iesniedz ražotāji, kas pilda 1. panta 1. punkta c) apakšpunktā minētos nosacījumus."
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1995. gada 20. jūnijā

Labels: 18
17
6